stanford-oval/wikipedia huggingface dataset:
שבת
תרבות השבת ומעמדה האזרחי בישראל > שבת באוכלוסייה החילונית

במחקר שנערך על ידי מרכז גוטמן בשנים 1999–2000 בנושא התנהגות דתית-יהודית ותפישת הזהות העצמית של היהודים בישראל, הרוב המכריע של החילונים השיבו כי הם מעדיפים לשוות לשבת שלהם אופי שקט ומשפחתי, ומעדיפים כי לשבת הציבורית יהיה צביון ייחודי, אף כי אין הסכמה על אותו צביון. במגזר החילוני לא ניכרת, לרוב, תכונה מיוחדת לקראת כניסת השבת. גם במקרה שמנקים את הבית ומכינים ארוחה חגיגית מהרגיל, לא קיים הלחץ והבהילות להספיק הכול לפני כניסת השבת. עם זאת, יש משפחות חילוניות הנוהגות להדליק נרות שבת או לערוך קידוש, כטקס סמלי. בקהלים חילוניים שונים נעשים ניסיונות לעצב טקס קבלת שבת חילונית עם תכנים ייחודיים. לעיתים מדובר בשילוב של מרכיבים מסורתיים ומודרניים, כפי שהיה נהוג בקבלת השבת הקיבוצית, ולעיתים מדובר בתכנים עצמאיים.
בצד זאת, צעירים חילונים רבים נוהגים להיפגש בשעות הלילה, במהלך סוף השבוע, במקומות בילוי שונים כמועדני ריקודים, ברים ובתי קפה ושיעור המבקרים בערים המרכזיות גדול ביותר בימים אלו.
ערכה החברתי והמשפחתי של השבת החילונית נראה גם במחקרים. במחקר שעניינו מפגש משפחתי וחברתי בשבתות, לדוגמה, נמצא כי לא רק הציבור הדתי מקיים בימי שישי ושבת ארוחות משפחתיות. גם 73% מהמשפחות החילוניות מקיימות סעודה משפחתית בליל שבת, ו-27% מהמשפחות החילוניות מקיימות סעודה משפחתית אף בשבת בצהריים.
במקומות שונים בישראל נהוג לקיים "שבת תרבות", הכוללת התכנסות במקום ציבורי ואירוח אנשי ציבור או אמנים לשיחה. בהיות השבת החילונית יום מנוחה תרבותי, פתוחים חלק מהמוזיאונים ומשמורות הטבע לקהל הרחב ללא תשלום או בתשלום מופחת.
השבת בחוקי מדינת ישראל

השבת היא אחד הנושאים השנויים במחלוקת עוד מתקופת המנדט. המחלוקת נובעת מחשיבותה הרבה של השבת בתפיסת עולמם של הדתיים בחברה היהודית ומנגד של החילונים. הפלגים הדתיים בחברה רצו לראות את השבת מעוגנת בחוק, כך שבפרהסיה מדינת ישראל תהיה מדינה השומרת שבת על פי ההלכה. פלגים אלו ביקשו לחוקק חוק שיאסור את חילול השבת בפומבי ויחול גם על אנשים פרטיים. החוגים הלא-דתיים התנגדו לכך, אך הסכימו לקבל את השבת כיום מנוחה שבועי, מתוך השקפת עולם סוציאליסטית או הומנית, המעוניינת בכך שכל עובד ואדם יקבלו יום מנוחה שבועי, אף ללא ייחוס חשיבות מיוחדת ליום המסוים בשבוע שיוכרז ככזה.
בעקבות המחלוקות נאלצו המחנות להתפשר והגיעו להסדר הסטטוס קוו בנושא השבת. למרות הסטטוס קוו (המעוגן בחוק ובהסכמים שמחוץ לחוק) נושא השבת נותר במחלוקת וסביבו מתקיימים עד היום מאבקי שבת. שינויים, אם בהתאם לסטטוס קוו או בניגוד לו (שינויי חקיקה או תקנות עירוניות העוקפות אותו), גם הם שבים ומבעירים את הוויכוח העתיק בנוגע לשבת.
מעמדה של השבת כיום מנוחה נקבע בחוקים רבים, כמפורט להלן, ובשנת 2018 עוגן מעמד זה גם בחוק יסוד: ישראל – מדינת הלאום של העם היהודי.
השבת בחוקי מדינת ישראל > השבת בצה"ל

הוראות הפיקוד העליון, מ-25 במרץ 1982, קובעות כי בעניין שבתות ומועדי ישראל ינהג צה"ל על פי התקנות הכלליות הבאות:
שבתות, מועדים וחגי מדינה רשמיים שייקבעו על ידי הכנסת הם ימי מנוחה מלאה בצה"ל, לכל הדרגות, במתקניו ובמוסדותיו.
שבתות ומועדי ישראל פירושם – משקיעת החמה בערב שבת או החג ועד לצאת הכוכבים במוצאי השבת או במוצאי החג.
בימים הנ"ל יופסקו כל העבודות בצה"ל, פרט לעבודות חיוניות ביותר לביטחון המדינה, הצבא ומיתקניו, והן:
עבודות המהוות מבצע צבאי, חלק ממנו או סיוע ישיר לו.
עבודות הדרושות בדחיפות להגנת המדינה וביטחונה, אשר הפסקתן או אי עשייתן עלולות לסכן את ביטחון המדינה ותפקידיו החיוניים של הצבא ומיתקניו או לגרום נזק למאמץ המלחמתי, לצבא או למיתקנים צבאיים.
בהתאם לכך ימויינו כל העבודות בצבא לשלושה סוגים כלהלן:
עבודה שהיא כה חיונית למאמץ המלחמתי, שאינה סובלת כל דיחוי, תימשך, במידת ההכרח, גם בשבתות ובמועדי ישראל.
עבודות אשר אינן הכרחיות באותה שעה, אבל עלולות להיות דחופות באופן פתאומי. לגבי אלו תישאר תורנות הכרחית ביותר להפעלתן המיידית.
כל יתר העבודות יופסקו בשבת ובמועדי ישראל.
המיון לסוגים ושינויים שיחולו מדי פעם בפעם, וכן אופן הביצוע של העבודות הדחופות, כמפורט לעיל, ייקבעו על ידי הוועדה להסדרת השבת בצבא, הפועלת ליד ראש אכ"א.
יש לתכנן את זמני היציאות לחופשה וכן את שעת סיום השמ"פ בערבי שבתות וחגים, כך שלכל חייל תהיה אפשרות להגיע לביתו שעתיים לפני כניסת השבת או החג, וזאת בהתחשב באמצעי התחבורה העומדים לרשות החיילים. זמני החזרה מחופשה וזמני ההתייצבות לשמ"פ יתוכננו, כך שיאפשרו לכל חייל לשהות בביתו שעה לאחר יציאת השבת או החג.
כל המפקדים, המוסמכים לתת הוראות בענייני תחבורה, חייבים להתאים את פקודותיהם בענייני תחבורה בשבת וחג, לפי רוחה של הוראה זו, בהתאם למפורט לעיל.
מפקדות ומשרדים צבאיים יפסיקו את עבודתם בשבתות ובמועדי ישראל ויקיימו רק תורנות הכרחית, בהתאם להוראות הקיימות, מזמן לזמן, בין כלליות ובין לגבי יחידה מסוימת או סוג יחידות.
פעולות בידור ותרבות בשבתות ובמועדי ישראל ביחידות צה"ל ייערכו כך, שיימנע חילול שבת וחג. לא יתקיימו הופעות של אמנים או של להקות בידור בשבתות ומועדי ישראל ביחידות צה"ל.
הרבנות הצבאית בחנה את האיסורים ההלכתיים הנוגעים לשבת ומועדי ישראל למול הצרכים המבצעיים והשוטפים של צה"ל וגזרה מכך הנחיות הלכתיות על-פי הן מומלץ לשומרי מצוות לנהוג בימי שבת ובימי מועד. בנוסף לכך, אימץ צה"ל גם אי אילו פתרונות טכנולוגיים המסייעים בשמירת השבת למען הקלה על חיילים דתיים ומונתה ועדה שתפקידה להוסיף ולחפש אחר פתרונות נוספים שכאלו. בין המכשירים המדוברים נמצאים 'טלפון שומר שבת', קורא כרטיסים מגנטיים אקראי ואחרים.
רבנים שחקרו את עניין חילול השבת לשם מילוי פקודות שעניינן ביטחוני, הסכימו כי חובה לציית להן ללא תהייה, וכגון זה גם בעניין שעומד ספק כי הוא ביטחוני. פסק הלכה זה נגזר לפי דעת רבנים שונים, בהם הרב שלמה גורן, רבי יואל קלופט, הרב יהושע בן-מאיר ואחרים, מטעם "פיקוח נפש דוחה שבת", מצד "ונשמרתם לנפשותיכם" ובהתאם למאמר הרמב"ם, "וכן כל מכשול שיש בו סכנת נפשות מצות עשה להסירו ולהישמר ממנו להזהר בדבר יפה יפה, שנאמר "השמר לך ושמור נפשך". ואם לא הסיר והניח המכשלות המביאות לידי סכנה ביטל מצוות עשה ועבר בלא תשים דמים".
השבת ומקבילותיה בתרבויות העולם > השבת בספרות היוונית-רומית > ציון השבת כיום צום

ציון השבת כיום צום הוא מן הטעויות הרווחות ביותר בעולם היווני-רומי על השבת היהודית. ההיסטוריון היווני סטראבון כינה את השבת "יום הצום". הסאטיריקן הרומאי פטרוניוס כתב שמשאת נפשם של המתגיירים היא שיתאפשר להם "לרעוד בצומות השבת". המשורר הרומאי מרטיאליס ציין בין אוסף הריחות הרעים המועדפים עליו את "הבל פיהן של נשים הצמות בשבת". ההיסטוריון הרומאי סויטוניוס ציטט ממכתב של אוגוסטוס קיסר לטיבריוס: "אפילו היהודי, טיבריוס יקירי, אינו שומר על צום־השבת שלו בקפדנות כזו, שאני שמרתיו היום".
ראו גם

זמנים: יום השבת, מוצאי שבת, סוף שבוע, יום טוב, יום חול, יום טוב הסמוך לשבת, פולמוס השבת ביפן
תפילות ומנהגים: שבת מברכים, מעשה שבת, גוי של שבת
השבת בישראל: הסטטוס קוו בנושא השבת, מאבקי השבת בירושלים
מסכת שבת
שמירת שבת
לקריאה נוספת

יעקב בלידשטיין (עורך), שבת - רעיון, היסטוריה, מציאות, הוצאת הספרים של אוניברסיטת בן-גוריון בנגב, 2004.
הרב אברהם יהושע השל, השבת.
הרב יהושע ישעיה נויבירט, שמירת שבת כהלכתה.
הרב משה הררי, מקראי קודש - קדושת השבת.
קשרים בין-אישיים

קשרים בין-אישיים במסגרת קבוצה חברתית.
זוגיות היא סוג של קשר בין-אישי.
קשרים בין-אישיים הם קשרים חברתיים בין שני אנשים או יותר.
מאפיינים

בדרך כלל, הקשרים הבין-אישיים כרוכים ברמה מסוימת של תלות הדדית. אנשים במערכת יחסים קרובה נוטים להשפיע זה על זה, לחלוק את מחשבותיהם ורגשותיהם במידה זו או אחרת, ולעסוק בפעילויות משותפות. עם זאת, קיימים מצבים בהם התלות אינה הדדית, כפי שמתרחש למשל בקשר פארא-חברתי.
כמו כן, קשרים בין-אישיים יכולים להתקיים ברמות שונות של קרבה, כפי שבא לידי ביטוי בהבחנה בין קבוצת פנים וקבוצת חוץ.
סוגים של קשרים בין-אישיים

קשרים בין-אישיים עשויים להיות מבוססים על אהבה, סולידריות, קשרים מקצועיים, או סוג אחר של מחויבות חברתית. קשרים אלו מתרחשים במגוון הקשרים, כגון משפחה, ידידות, זוגיות, נישואין, עבודה, מועדון חברתי, שכנות וכו'.
חניכה היא קשר בין אישי מתמשך של למידה, דיאלוג ואתגר.
פסיכולוגיה חברתית עוסקת בין היתר בסוגים השונים של קשרים בין-אישיים והשפעתם על הפרט בחברה.
יצירת קשרים בין-אישיים

הצורך בהשתייכות מעודד יצירה של קשרים בין-אישיים.
קשרים בין-אישים יכולים להיווצר בין שני אנשים או במסגרת של קבוצה חברתית. קבוצה חברתית היא התארגנות של שני אנשים או יותר שמקיימים ביניהם יחסי גומלין יציבים.
קשרים אישיים נוצרים לאורך חייו של האדם בהתאם להתפתחות החברתית ולכישורים החברתיים שלו.
הקשרים הבין-אישיים הראשונים מתחילים בגיל הינקות במסגרת המשפחה. בשלב זה מתפתחים דפוסי התקשרות שונים אשר יוכללו בהמשך לקשרים בין-אישיים לאורך כל חייו של האדם.
המקור השני של קשרים משמעותיים עם אנשים בוגרים בחיי הילד הוא דמות מטפלת (כמו שמרטף או או-פר), גננת ומורה של בית ספר יסודי.
החיברות הוא תהליך של התנסות חברתית ותרבותית מתמשכת, המקנה ליחיד את דפוסי, כללי וערכי התרבות בחברה שבה הוא חי. אחת ממטרות החיברות בתרבות המערבית, היא להקנות לאדם את המיומנויות הדרושות ליצירת קשרים בין-אישיים חיוביים כאדם בוגר. בין היתר על האדם לדעת כיצד לפרש מסרים הקשורים לתקשורת בלתי מילולית, כמו שפת הגוף והבעות הפנים.
יצירה של קשרים בין אישיים כרוכה בין היתר במידה מסוימת של חשיפה עצמית.
קשיים ביצירת קשרים בין-אישיים

במקרים רבים קשיים ביצירת קשרים בין-אישיים בגיל צעיר יכולים להוביל לתוצאות שליליות בעתיד.
כאשר לאדם ישנם פחות קשרים בין-אישיים משמעותיים ממה שהוא חפץ נוצרת תחושת בדידות.
הפרעת קשב עלולה לפגוע בתקשורת החברתית, בעקבות זאת אנשים בעלי הפרעת קשב עלולים להיתקל בקשיים ביצירת קשרים חברתיים.
אימפולסיביות עלולה להוביל לקשרים בין-אישיים חלשים של ילדים עם קבוצת השווים שלהם.
בהתאם לכך, אימוץ אסטרטגיות התנהגות המיועדות להפחתת אימפולסיביות יכול לשפר את היחסים החברתיים של ילדים.
הפרעת התנגדות היא הפרעה התפתחותית התנהגותית. מתאפיינת בדפוס חוזר ונשנה של התנהגות נגטיביסטית ("דווקאית"), מתריסה, מתנגדת ועוינת, כלפי דמויות סמכות, הנמשכת לפחות שישה חודשים. על פי גישת הטיפול הקוגניטיבי-התנהגותי, ההתנהגויות המתריסות מקבלות חיזוק חיובי או שלילי על ידי הסביבה של הילד, לרוב בלי כוונה ובאופן לא מודע, ובכך מוגברות התנהגויות שליליות אלו. טיפול בהפרעה על פי גישה זו כולל הדרכה לכלל הגורמים החשובים בסביבה של הילד (משפחה, צוות חינוכי) לזיהוי והפחתה של החיזוקים שהם נותנים להתנהגותו השלילית, ומעבר למתן חיזוקים להתנהגות חיובית.
נרקיסיזם משמש על פי רוב לתאר סוג של בעיה במערכות היחסים של האדם או הקבוצה עם עצמו ועם אחרים. לכן בלשון הדיבור, "נרקיסיזם" מפורש לעיתים קרובות כאנוכיות, יהירות, או שחצנות. בנוסף לנרקיסיזם כתכונת אופי, קיימת תופעה נפרדת הקרויה "הפרעת אישיות נרקיסיסטית" שהיא אחד מהסוגים של הפרעות אישיות. תופעה זו היא הפרעה אישיותית חשוכת מרפא שהלוקים בה אינם מסוגלים לחוש אהבה, ויצר היהירות שלהם מפותח במידה כזו, שהם אינם מהססים לפגוע בסובבים אותם על מנת להאדיר את שמם או להדגיש את ערכם בעיני עצמם ובעיני הסובבים אותם.
הספקטרום האוטיסטי מאופיין בפגיעה בתחום התקשורתי (לקות שפה ולקות בתקשורת לא מילולית כמו בהבעות פנים), החברתי וההתנהגותי.
קשרים בין-אישיים בארגונים

התנהגות ארגונית מושפעת בין היתר מהקשרים שבין האנשים הפעילים באותו ארגון.
קשרים בין-אישיים יכולים להשפיע על האווירה החברתית בארגון.
בין היתר, הם יכולים להשפיע על היווצרות של לחץ בעבודה ועל דרכי ההתמודדות עמו.
ניהול משאבי אנוש הוא תחום של ניהול המתייחס לעיסוק בכוח האדם כמרכיב מרכזי בהבנת התנהגות הארגונים. תחום זה מניח כי עובדי ארגון הם משאב ככל משאבי הארגון (חומרי גלם, הון וכו'), ועל כן הוא פונקציונלי, כלומר, רותם את תכונות האדם לתועלת המופקת ממנו, ולא לעצם אנושיותו. התחום מניח יחסי שכירות קפיטליסטים בין העובדים לארגון. כלומר, העובד השואף להתפרנס כדי להתקיים, מוותר על חלק מזמנו ומבצע מטלות אשר מוקצות לו על ידי הארגון שמעניק לו תמורות מסוימות (ובעיקר כסף). יחסים אלו הם, על-פי הנחת ניהול משאבי האנוש, הם יחסים תועלתניים, בהם כל צד שואף למלא את מטרותיו הפרטניות, ועל כן יוצר הסכם העסקה.
פסיכולוגיה ארגונית (שידועה גם בשם פסיכולוגיה תעשייתית), היא ענף בפסיכולוגיה שעוסק ביישום תאוריות, מחקר ושיטות התערבות פסיכולוגיות בקבוצות וארגונים מוכווני-משימה, במקומות עבודה או במסגרות אחרות. הנושאים בהם עוסקת הפסיכולוגיה הארגונית הם יחסי עבודה בין חברי הקבוצה, מנהיגות, ניהול, פסיכולוגיית צוות, הנעה, מיון והשמת עובדים, הכשרה מקצועית, קידום, פיתוח ארגוני, שינוי ארגוני, התנהגות ארגונית, הזדהות ארגונית, עבודה ומשפחה ועוד. פסיכולוגים ארגוניים שואפים לשיפור הפרודוקטיביות של הארגון, תוך שמירה על בריאות פיזית ונפשית מיטבית של העובדים בו.
היבטים טכנולוגיים

התפתחות בטכנולוגיות מידע ותקשורת מאפשרות יצירה וחיזוק של קשרים בין-אישיים בעזרת המחשב והאינטרנט. על פי רוב הטכנולוגיה משתלבת במגוון האפשרויות הקיימות לתקשורת בין-אישית ומרחיבה אותן במידה מסוימת. למשל, רשת חברתית מקוונת כמו פייסבוק מאפשרת שיתוף קבצים, צ'אט ועוד. חברויות באינטרנט הן דוגמה לקשרים בין-אישיים בהן הטכנולוגיה היא הרכיב העיקרי ליצירת הקשר, משום שהן יכולות להתקיים גם ללא צורך במפגש בעולם האמיתי.
כדי ליצור קשרים מסוג זה יש צורך באוריינות דיגיטלית, שהיא חלק מאוריינות מדיה.
ראו גם

| --- | --- |
: ספר: קשרים בין אישיים
אוסף של ערכים בנושא הזמינים להורדה כקובץ אחד.
תאוריית הקרבה הבין-אישית
פסיכואנליזה בין-אישית
גוסטינג (קשרים בין-אישיים)
יחסי גברים–נשים
הערות שוליים

↑  Bonner, H. (1959). Group dynamics: principles and applications. New York: The Ronald Press Company.
1 2 3  Baron, R. A., and Byrne, D. (2000). Social psychology. Boston: Allyn and Bacon.
↑  Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association.
1 2 3  Gomes, L. L., & Livesey, D. D. (2008). Exploring the link between impulsivity and peer relations in 5- and 6-year-old children. Child: Care, Health & Development, 34(6), 763-770
↑  American Psychiatric Association - APA, (2013). DIAGNOSTIC AND STATISTICAL MANUAL OF MENTAL DISORDERS, FIFTH EDITION - DSM 5.
↑  ד"ר תמי שטיינברג (2006). היום שלנו לא נגמר בצהריים: על ביטוייה של הפרעת קשב וריכוז מחוץ למסגרת בית הספר. חל"פ: עיתון תסמונת חיך-לב-פנים, המרפאה לגנטיקה התנהגותית
↑  ד"ר מירי כ"ץ (2007). הפרעת קשב - ADHD ותחלואה נלווית - Comorbidity, באתר TheMedical
| --- | --- |
בקרת זהויות :  NLI: 987007558187905171  BNE: XX4576228  LCCN: sh85067484  LNB: 000037808  NDL: 00568511  NKC: ph114786 
קירבה פיזית ומגע הם חלק מהמאפיינים של קשרים בין-אישיים.
ההורות היא אחד הסוגים של קשרים בין-אישיים.
קשרים בין אישיים עם קבוצת השווים, ציור משנת 1904.
יצירה של קשרים בין-אישיים בילדות יכולה להתרחש דרך משחק משותף עם בני קבוצת השווים.
קשרים בין-אישים יכולים להיווצר בין שני אנשים או במסגרת של קבוצה חברתית.
דרכי תקשורת חדשות במסגרת קשרים בין-אישיים
קלייר קוטרל

| --- | --- |

קלייר קוטרל, 2019
 לידה:  18 באוגוסט 1998 (בת 26) אטלנטה, ארצות הברית 
 מוקד פעילות:  ארצות הברית 
 תקופת הפעילות:  מ-2012 
 מקום לימודים:  אוניברסיטת סירקיוז, Concord-Carlisle High School 
 סוגה:  פופ חדר שינה
 כלי נגינה:  קול, גיטרה, קלידים
 חברת תקליטים:  FADER Label
 שיתופי פעולה בולטים:  סנייל מייל
 clairo.com
 פרופיל ב-IMDb
 
קלייר קוטרל (באנגלית: Claire Cotrill, נולדה ב-18 באוגוסט 1998), הידועה בשם הבמה קליירו (Clairo) ובעבר גם כ"די.ג'יי. בייבי בנז" (DJ Baby Benz) היא מוזיקאית אמריקאית. סגנונה המוזיקלי לרוב מוגדר כ"פופ חדר שינה" (bedroom pop).
קריירה

קליירו החלה להקליט שירים בגיל 13 בטלפון שלה, בעיקר גרסאות כיסוי. מאוחר יותר העלתה את הקלטותיה למגוון רשתות אינטרנט, ובתחילה זכתה למידה מועטה של פופולריות, אם כי לא לאנונימיות מוחלטת. בגילים יותר מאוחרים[דרושה הבהרה] החלה ליצור ולפרסם שירים מקוריים. ב-4 באוגוסט 2017 קוטרל העלתה ליוטיוב את "Pretty Girl", שיר מקורי שזכה לפופולריות רבה. בזכות הצלחת השיר קוטרל חתמה על חוזה עם חברת התקליטים העצמאית "פיידר" (FADER Label) המבוססת בניו-יורק. ב-25 במאי 2018 הוציאה את המיני-אלבום Diary 001, התוכן הראשון שהוציאה במסגרת מקצועית. כמו כן, היא הופיעה מספר פעמים כמופע הפתיחה של זמרת הפופ דואה ליפה, ובנוסף במגוון הופעות יחיד ופסטיבלי מוזיקה (כגון קוצ'לה).
ב-2 באוגוסט 2019 קוטרל הוציאה את אלבומה הראשון (תחת חברת תקליטים ), Immunity. לקראת יציאתו, התפרסמו 3 סינגלים: Bags, Closer to You ו-Sofia. באותה השנה, השתתפה בתוכנית "אפל מיוזיק: הבא".
חיים אישיים

קוטרל התגוררה בתקופות שונות בחייה באטלנטה, סיאטל, ובעיירה קטנה ליד בוסטון.
היא מתארת את ילדותה כשמחה ורגילה. משפחתה חובבת מוזיקה. אביה ג'ף הוא איש שיווק וניהול, אשר עבד בין השאר בתפקידים הקשורים לתעשיית המוזיקה, כגון סגן הנשיא של חברת התקליטים של סטארבקס Hear Music (אנ') וכחבר דירקטוריון בארגון הפילנתרופי MusiCares. אימה, אליסון, היא צלמת.
קוטרל מגדירה את עצמה כביסקסואלית.
דיסקוגרפיה > אלבומי אולפן

2019: Immunity
2021: Sling
2024: Charm
דיסקוגרפיה > מיני-אלבומים

2018: Diary 001
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום המוזיקה האלטרנטיבית הטוב ביותר | Charm | מועמדות |  |
הערות שוליים

↑  Under 21: Clairo, Cuco and Snail Mail Press Conference Primavera Sound (באנגלית), נבדק ב-2019-10-02
↑  André-Naquian Wheeler, Alice Newell-Hanson, how to become a pop star without leaving your bedroom, I-D, ‏2017-10-31 (באנגלית)
↑  Meet Clairo, the YouTube Star Turning Teenage Awkwardness Into Viral Gold, Pitchfork (באנגלית)
↑  
שגיאות פרמטריות בתבנית:יוטיוב 
'סוג: גרסת כיסוי של קוטרל' אינו ערך חוקי  Put Your Records On, גרסת כיסוי של קוטרל  באתר יוטיוב (אורך: 2:44)
↑  
שגיאות פרמטריות בתבנית:יוטיוב 
'סוג: שיר של קוטרל' אינו ערך חוקי  Pretty Girl, שיר של קוטרל  באתר יוטיוב (אורך: 2:58)
↑  Clairo: Diary 001 EP, Pitchfork (באנגלית)
↑  Clairo Shares Highly-Anticipated Debut Album 'Immunity', HYPEBEAST
↑   Clairo: Growing Up, Love Songs, and Travis Scott, ראיון  באתר יוטיוב (אורך: 9:35)
↑  Coke Marketer to Depart, Adweek, ‏22 באפריל 2005
↑  Allison Cotrill Photography, www.allisoncottrillphotography.com (ארכיון)
↑   ציוץ של קלייר קוטרל ברשת החברתית אקס (טוויטר), 29 במאי 2018
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BnF: cb17877513c (data)  GND: 1193520851  ISNI: 0000 0004 7618 8521  LCCN: no2019175075  MusicBrainz: d786f59b-1836-4ddb-8393-ab753edbe984  VIAF: 2728156762907941300000   WorldCat (עם VIAF): 2728156762907941300000
וייט סטאר ליין

| --- | --- |

 נתונים כלליים
 מייסדים:  1845 – ג'ון פילקינגטון, הנרי ת'רלפול וילסון בשם "פילקינגטון וְ־וילסון". 1868 – תומאס הנרי איסמיי, הקמה מחדש בשם "וייט סטאר ליין".
 תקופת הפעילות:  1845 – בשם "פילקינגטון וְ־וילסון" – 1934 – מיזוג עם "קונארד ליין". 2005 – הפסקת פעילות כיישות נפרדת.
 חברת אם:  קבוצת קרניבל 
 מיקום המטה:  ויילס 
 משרד ראשי:  במקור: ליברפול, בריטניה בהמשך: לונדון, בריטניה
 בעלות:  "קונארד ליין" שבבעלות Carnival Corporation & plc
 ענפי תעשייה:  ספנות
  
 www.cunard.com
 
וייט סטאר ליין (באנגלית: White Star Line ("קו הכוכב הלבן") הייתה חברת ספנות בריטית ידועה ובולטת מאוד, המפורסמת כיום בעיקר בגלל כלי השיט שלה, הטיטניק, ואובדן הספינה האחות בריטניק, בזמן מלחמת העולם הראשונה. מבין שלוש אוניות המעמד האולימפי, רק אחת, האולימפיק, הייתה רווחית.
הטיטאניק פגעה בקרחון וטבעה בהפלגת הבכורה שלה באפריל 1912 והבריטניק שימשה ספינת בית חולים בריטית במלחמת העולם הראשונה ובשנת 1916 שקעה לאחר שפגעה במוקש ימי. האולימפיק שירתה גם במלחמת העולם הראשונה, אך קיבלה את הכינוי "Old Reliable" מכיוון שדווח כי הובילה עד 201,000 חיילים ואנשי צוות אחרים.
השם "וייט סטאר ליין" היה שמה המקוצר והנפוץ בציבור, בניגוד לשמותיה המלאים והארוכים באנגלית - White Star Line of Boston Packets או Oceanic Steam Navigation Company.
החברה הוקמה בשנת 1845 על ידי ג'ון פילקינגטון והנרי ת'רלפול וילסון בשם "פילקינגטון וְ־וילסון" (Pilkington & Wilson). בשנת 1849, החלו פילקינגטון וְ־וילסון להשתמש בשם "וייט סטאר ליין". מאוחר יותר, שקעה החברה בחובות כבדים ונקנתה בשנת 1868 על ידי תומאס הנרי איסמיי בסכום נמוך של 1,000 לירות שטרלינג. בשנת 1934 נקנתה החברה על ידי "קונארד ליין" שהייתה מתחרתה העיקרית, ופעלה במסגרתה כגוף נפרד עד לשנת 2005. "קונארד ליין" עצמה נרכשה בשנת 1998 על ידי "קבוצת קרניבל" (Carnival Corporation).
כיום, "וייט סטאר ליין" אינה מהווה חברה עוד, וכתזכורת אחרונה לשמה, עושות אוניותיה של "קונארד" שימוש במושג "שירות הכוכב הלבן" כדי לתאר את רמת שירות הלקוחות הגבוהה וחסרת הדופי של החברה.
צי אוניות מוכרות של החברה

| אונייה | נבנתה | תקופת שירות | גורל האונייה |
| --- | --- | --- | --- |
| אולימפיק | 1911 | 1911-1935 | נמכרה לפירוק בשנת 1935 |
| טיטניק | 1912 | 1912 | התנגשה בקרחון וטבעה |
| בריטניק | 1914 | 1915-1916 | הוטבעה על ידי מוקש ימי |
הערות שוליים

↑  History of the White Star Line, mollybrown.org
↑  The Legendary Cunard White Star Service, באתר thecunarders.co.uk,‏ מאורכב בארכיון האינטרנט
| --- | --- |
בקרת זהויות :  NLI: 987012329989705171  BnF: cb121216498 (data)  GND: 1086352092  ISNI: 0000 0001 2165 6744  LCCN: nr93007311  NKC: kn20090929001  SELIBR: 286212  SUDOC: 035569948  VIAF: 136896325   WorldCat (עם VIAF): 136896325 
ערך זה הוא קצרמרבנושא ימאות. אתם מוזמנים לתרום לוויקיפדיה ו.
אפקט בנג'מין פרנקלין

הכינוי של האפקט, בנג'מין פרנקלין
אפקט בן פרנקלין הוא תופעה פסיכולוגית שמאפשרת יצירת חיבה באמצעות בקשת טובה. אדם שכבר ביצע טובה עבור אדם אחר, סביר יותר שיעשה שוב טובה עבורו, אפילו יותר מאשר מי שיקבל טובה מאותו אדם. הסבר לכך הוא דיסוננס קוגניטיבי: אנשים חושבים שהם עוזרים לאחרים כי הם אוהבים אותם, גם אם הם לא, כי המוח שלהם נאבק לשמור על עקביות הגיונית בין הפעולות והתפיסות שלהם.
אפקט בנג'מין פרנקלין, במילים אחרות, הוא תוצאה של תפיסת העצמי של האדם המותקף. כל אדם מפתח פרסונה, והפרסונה הזו נמשכת מכיוון שחוסר עקביות בנרטיב האישי של האדם נכתב מחדש, מודפס ומתפרש לא נכון.
התבוננות של פרנקלין

בנג'מין פרנקלין, שעל שמו קרוי האפקט, ציטט באוטוביוגרפיה שלו את מה שהוא תיאר כ"old maxim": "מי שעשה לך פעם טובה יהיה מוכן יותר לעשות לך אחת נוספת, מאשר מי שאתה בעצמך עשית לו טובה. באוטוביוגרפיה שלו, פרנקלין מסביר כיצד התמודד עם האיבה של מחוקק מתחרה כאשר כיהן בבית המחוקקים של פנסילבניה במאה ה-18:
”לאחר ששמעתי שיש בספרייתו ספר מסוים מאוד נדיר ומעניין, כתבתי לו פתק, הבעתי את רצוני לעיין בספר הזה, וביקשתי שיעשה לי טובה וישאיל לי אותו לכמה ימים. הוא שלח אותו מיד, ואני החזרתי אותו תוך כשבוע עם פתק נוסף, המביע בתוקף את תחושת הכרת התודה שלי על הטובה. כשנפגשנו בפעם הבאה בבית, הוא דיבר איתי (מה שלא עשה מעולם), ובנימוס רב; והוא תמיד גילה נכונות לשרת אותי בכל הזדמנויות, כך שהפכנו לחברים גדולים, והחברות שלנו נמשכה עד יום מותו”.
כלומר, לא רק שאותו יריב שלח לפרנקלין את מבוקשו, אלא אף החל לחבב אותו, לדבר עמו במקום להתעלם ממנו, ואף הציע לו עזרה נוספת.
מחקר

בשנת 1969 בדקו החוקרים ג'ון ג'קר ודייוויד לנדי את אמיתותו של האפקט על שמו של בן פרנקלין. הצמד ביצע ניסוי חברתי כלשהו תמורת סכום כספי. בסוף הניסוי, ולאחר ששילמו לכולם, הודיעו למשתתפים שהכספים יצאו מכיסם האישי וכעת אזל הכסף. בשל כך הם מבקשים, ממי שמסכים, את הכסף בחזרה. ג'קר ולנדי מצאו כי כל הנבדקים החזירו את הכסף ואף נטו לחבב ולהעריך יותר את החוקרים. כלומר, הם אהבו יותר את אותם אנשים שביקשו מהם כסף, מאשר כשהם נתנו להם כסף.
בשנת 2015 נערך מחקר בארצות הברית וביפן אשר מצא שכשנותנים לנבדקים לפתור חידת היגיון, וכשממשתף אחד מבקש עזרה ממשתף אחר, הנבדקים נטו לאהוב יותר את מי שביקש מהם עזרה.
המחקר מעניק לתופעה כמה הסברים אפשריים, המרכזי שבהם מתבסס על דיסוננס קוגניטיבי. ההסבר הרציונלי לעשיית טובה לאדם אחר הוא רגשי: סימן לחיבה. הקשר בין תחושות, רגשות ומחשבות, לבין המעשים. אדם לא פועל רק בהתאם אליהם, אלא גם בכיוון ההפוך, הפעולות עצמן משפיעות על התחושות, הרגשות והמחשבות. בנוסף להסבר זה, ניתנו עוד כמה הסברים. למשל, הנחה רווחת שהמבקש טובה אוחז בהשקפה שבני אדם אמורים לעזור אחד לשני. לכן גם הוא נכון לסייע לאחר, מה שהופך אותו לאדם טוב, ולכן ראוי לחבב אותו לעזור לו. אפשרות אחרת, היא שבעצם בקשת הטובה ממישהו אחר, גורמת לו להרגיש טוב יותר כאדם, ומחזקת אצלו תחושה חיובית של כוח ויכולת, ולכן הוא יחבב את המבקש.
הערות שוליים

↑  McRaney, David (2011-10-05). "The Benjamin Franklin Effect". You Are Not So Smart. You Are Not So Smart. נבדק ב-15 בדצמבר 2016. {{cite web}}:  (עזרה)
↑  מתוך האוטוביוגרפיה של בנג'מין פרנקלין, עמוד 48
אינטליגנציה חברתית

אינטליגנציה חברתית (Social Intelligence או SI) היא היכולת להבין פעולות שלנו ושל אחרים. אינטליגנציה חברתית נלמדת ומתפתחת ממגע עם אנשים ולמידה מהצלחות וכישלונות במסגרות חברתיות. זוהי מיומנות בין-אישית חשובה המסייעת לאנשים להצליח בכל היבטי החיים.
אינטליגנציה חברתית קשורה קשר הדוק לקוגניציה ולאינטליגנציה רגשית, ועד לאחרונה התייחסו אליהם בכפיפה אחת.
היסטוריה

ההגדרה המקורית של אינטליגנציה חברתית (של אדוארד תורנדייק ב-1920) היא "היכולת להבין ולנהל גברים ונשים, נערים ונערות, לפעול בחוכמה ביחסי אנוש". לפיכך היא מקבילה לאינטליגנציה בין-אישית, אחד מסוגי האינטליגנציה שזוהו בתאוריית האינטליגנציות המרובות של הווארד גרדנר, וקשורה קשר הדוק לתאוריית הנפש.
הנוירופסיכולוג ניקולס האמפרי מאמין שהאינטליגנציה החברתית מגדירה מי אנחנו כבני אדם.
הגדרה מעודכנת שטבעו ננסי קנטור וג'ון פ. קילסטרום ב-1987 היא "מאגר הידע של הפרט על העולם החברתי." בשנת 2006 תיארה אלני אנדראו אינטליגנציה חברתית כדומה ל"כישורים ומיומנויות חברתיות".
בעבר האמינו כי אינטליגנציה חברתית ואינטליגנציה בין-אישית קשורות קשר הדוק, אולם הנושאים התפצלו לשני תחומי מחקר נפרדים.
חוקרים אחרים הגבילו את ההגדרה רק לידע לגבי מצבים חברתיים, ואולי יותר נכון לכנות זאת קוגניציה חברתית (או אינטליגנציה שיווקית חברתית, שכן היא נוגעת לאסטרטגיות וטקטיקות פסיכולוגיות מגמתיות בתחום הפרסום והשיווק). לפי שון פולנו, אינטליגנציה חברתית היא היכולת של אדם להבין בצורה מיטבית את סביבתו ולהגיב כראוי לצורך התנהלות מוצלחת מבחינה חברתית.
הגדרות מרובות אלה מדגימות את חוסר ההסכמה לגבי ההגדרה של אינטליגנציה חברתית.
בפסיכולוגיה, אינטליגנציה חברתית היא תת-קבוצה חשובה של האינטליגנציה האנושית המרוכזת סביב שני מרכיבי ליבה: מודעות חברתית וכישורים חברתיים.
מודעות חברתית מתייחסת ליכולת להבין ולהזדהות עם רגשות ונקודות מבט של אחרים, בעוד שכישורים חברתיים מתייחסים ליכולת להתנהג בצורה יעילה במצבים חברתיים.